આપણે બધાએ ચારિત્ર્ય ના ખરાબ લક્ષણો માટેનું હમેંશાનું બહાનું તો સાંભળ્યું જ છે. "હું આવો જ છું, તેના માટે હું શું કરી શકું? હું આળસુ જ છું." હિન્દુ ધર્મ એ શીખવે છે કે આ જન્મનું આપણું ચારિત્ર્ય એ પૂર્વ જન્મોના આપણા કાર્યોનો સરવાળો છે. કેટલાક વ્યક્તિઓ સ્પષ્ટ રીતે જન્મથી જ ધાર્મિક હોય છે જ્યારે બાકીના સ્વાર્થી અને કપટી હોય છે. હિન્દુ ધર્મ તે છતાં એમ પણ શીખવે છે કે આપણે જે ચારિત્ર્ય ના લક્ષણો લઈને જન્મ્યા હોય તેને ચિંતન અને પ્રયત્નપૂર્વક આપણા વિચારો અને વર્તન ઉપર ધ્યાન આપીને અને તેને કાબુમાં રાખીને, ખાસ કરીને સારા વિચારો અને કાર્યોનું પુનરાવર્તન કરીને બદલી શકીએ છીએ. ચારિત્ર્ય ના જે ગુણને આપણે વિકસીત કરવા માંગતા હોઈએ તેને વારંવાર લક્ષમાં રાખી વ્યક્ત કરવાથી તે મજબૂત બનશે.